Cara ngétungé umpama kanggo nentokaké tanggal 1 Pasa 1438 H (2017 M) taun Jé ya iku "Jésaing" (1 Sura taun Dal dinané Selasa Pahing) lan "Sanemro" (Pasa enen loro, dinané mundur enem saka Selasa tiba Ngahad lan pasarané mundur loro saka Pahing tiba Pon. Déné tibané tanggal siji Sawal nganggo rumus waljiro, ya iku dinané tetep Selasa (siji) lan pasarané mundur loro saka Pahing dadi Pon. Dadi, ing taun Jé, wiwitan pasa Ngahad Pon lan Riyaya dina Selasa Pon.